Izwi rokuti tete rinoreva hanzvadzi yababa. Iyi ingava hanzvadzi yemumba kana imwe ipi zvayo hanzvadzi yerudzi rwekwababa kana mai vababa vako munhu. Kune dzimwe nzvimbo, hanzvadzi yasekuru vakazvara baba inodanwawo kunzi tete. Babakadzi, babamukunda, tete (paternal aunt). Kujekesa Munhukadzi wose werudzi rwuri pamusha kana kuti akazvarwa mumusha imomo nditete kana kuti vachazova tete. Munhukadzi wose akauya mumusha kuburikidza nokuroorwa ndiAmai kana kuti vachazova ambuya. PaChiShona chakare tete vaidanwa nezita rokuti vasamukadzi kana vasangadzi. Tete vekudivi rababa vanodanwazve kuti bambomukunda. VaKabwa vanoti senga (paternal aunt) kureva tete. VaMbugwe vanoti shangazi (n. paternal aunt) kureva tete. VaZigula vanoti sangazi kureva tete. VaNyoro vanoti isenkati kana tataenkazi (maternal aunt) kureva tete hanzvadzi yababa. VaKikuyu vanoti tata (aunt) kureva tete. VaKagulu vanoti sangasi (aunt) kureva samukadzi. VaTsonga neShilenge vanoti hahani (aunt) kureva tete. vanoisa h pamwe patinoisa p.